CELEX: 62007CJ0398
Language: hu
Date: 2009-05-07 00:00:00
Title: A Bíróság (ötödik tanács) 2009. május 7-i ítélete.#Waterford Wedgwood plc kontra Assembled Investments (Proprietary) Ltd és Belső Piaci Harmonizációs Hivatal (védjegyek és formatervezési minták) (OHIM).#Fellebbezés - Közösségi védjegy - A WATERFORD STELLENBOSCH ábrás védjegy - A WATERFORD közösségi szóvédjegy jogosultjának felszólalása - A lajstromozás fellebbezési tanács általi megtagadása.#C-398/07. P. sz. ügy.

A Bíróság (ötödik tanács) 2009. május 7‑i ítélete – Waterford Wedgwood és Assembled Investments (Proprietary) kontra OHIM
      (C‑398/07. P. sz. ügy)
      „Fellebbezés – Közösségi védjegy – A WATERFORD STELLENBOSCH ábrás védjegy – A WATERFORD közösségi szóvédjegy jogosultjának felszólalása – A lajstromozás fellebbezési tanács általi megtagadása”
      1.                     Közösségi védjegy – A közösségi védjegy meghatározása és megszerzése – Viszonylagos kizáró okok – Azonos vagy hasonló termékek,
            illetve szolgáltatások vonatkozásában lajstromozott azonos vagy hasonló korábbi védjegy jogosultja általi felszólalás – A
            korábbi védjeggyel való összetéveszthetőség (40/94 tanácsi rendelet, 8. cikk, (1) bekezdés, b) pont) (vö. 35. pont)
      2.                     Fellebbezés – Jogalapok – A tények és bizonyítékok téves értékelése – Elfogadhatatlanság – A tények és a bizonyítékok értékelésének
            Bíróság általi felülvizsgálata – Kizártság, kivéve az elferdítés esetét (EK 225. cikk, (1) bekezdés; a Bíróság alapokmánya,
            58. cikk, első bekezdés) (vö. 40–41. pont)
      Tárgy
      
         
               Az Elsőfokú Bíróság (második tanács) T‑105/05. sz., Assembled Investments (Proprietary) kontra OHIM és Waterford Wedgwood
                  ügyben 2007. június 12‑én hozott azon ítélete ellen benyújtott fellebbezés, amellyel az Elsőfokú Bíróság hatályon kívül helyezte
                  az OHIM első fellebbezési tanácsának az R 240/2004‑1. sz. ügyben 2004. december 15‑én hozott azon határozatát, amely hatályon
                  kívül helyezte a felszólalási osztálynak a 3., 8., 11., 21., 24. és 34. osztályba tartozó árukra vonatkozó „WATERFORD” közösségi
                  szóvédjegy jogosultja által indított felszólalást elutasító határozatát.
               
            Rendelkező rész
      1)         A Bíróság a fellebbezést elutasítja.
      2)         A Bíróság a Waterford Wedgwood plc‑t kötelezi a költségek viselésére.